માનવમિત્ર, નવી દિલ્હી : ઈંગ્લેન્ડનાં પૂર્વ કપ્તાન ગ્રેહામ ગૂચે ભારત વિરુદ્ધ યોજાનાર પાંચ ટેસ્ટ મેચોની સિરીઝ પહેલા જો રૂટની ટીમને વિરાટ કોહલીનાં ખતરાથી ચેતવ્યા છે. બંને દેશો વચ્ચે પહેલી ટેસ્ટ મેચ એક ઓગષ્ટથી બર્મિધમમાં શરૂ થશે. ગૂચે ઈન્ટરવ્યૂમાં કહ્યુ કે, વિરાટ કોહલી હાલનાં સમયમાં સર્વશ્રેષ્ઠ બેટ્‌સમેન છે. મારૂ માનવું છે કે, આ પ્રવાસ સમયે ઈંગ્લેન્ડમાં પોતાનો રેકોર્ડ સુધારવાની તેનામાં ભૂખ છે અને તેથી મેજબાન ટીમ માટે તે સૌથી મોટો ખતરો છે.